Steelpark – park vedy pre vás počas letných prázdnin pripravil workshopy plné vedy a zábavy. Každý víkend je pre malých aj veľkých zVEDAvcov pripravená iná téma. V nedeľu, 1. augusta 2021 o 14:30 to bude Tajomstvo vody.
Všetci dobre vieme, že základnou podmienkou pre to, aby na Zemi existoval život je voda. Odkiaľ k nám táto zázračná tekutina prichádza? Ako s ňou zaobchádzať a ako ju chrániť pred znečistením? Ak ste aj vy zvedaví na odpovede na tieto otázky, navštívte tento skvelý ekologický workshop. Pozostáva z viacerých aktivít zameraných na kolobeh vody v prírode, recykláciu a čistenie vody v prírode, ale aj v domácnostiach.
Vstupné: 3 €